Lions se gehalte te veel vir moedige ‘nuwe’ BullsThembelani Bholi, flank van die Bulls, probeer ontsnap van Malcom Marx en ‘n spanmaat se verdediging. (Foto: GB Jordaan) Die Lions het vyf van hulle sewe drieë met hulle voorspelerspel, en veral die rolmaal, gedruk en verdien om te wen. Die telling was 49-35. Die Bulls het vier goeie drieë gedruk, maar dit was nie genoeg om die bonuspunt van die Lions te weerhou wat drie drieë meer gedruk het nie. Twee gelyktydige geelkaarte het die Bulls uiteraard gekortwiek, maar dit is teweeggebring deur die druk van die Lions met knaende aanvalle. Handré Pollard, wat op kort kennisgewing kaptein en senter vir die Bulls geword het, skop voor die aanstormende Bokslot Franco Mostert wat as nr. 7-flank vir die Lions uitgeblink het. Handré Pollard, wat op kort kennisgewing kaptein en senter vir die Bulls geword het, skop voor die aanstormende Bokslot Franco Mostert wat as nr 7-flank vir die Lions uitgeblink het. Die ervaring van die Lions, asook hulle selfvertroue en samespel, teenoor die Bulls se bouwerk aan ŉ nuwe span en wedstrydplan, gepaardgaande met gebrek aan ervaring in verskeie posisies, het ŉ groot rol in die uiteindelike groot oorwinning van die Lions gespeel. Wat duidelik uit die wedstryd blyk – en toegegee dat daar nog baie rugby in die Superreeks voorlê – is dat die Lions vanjaar weer goed op pad na die uitspeelrondes is. Daar was ook tekens dat die Bulls, nou slegs ŉ paar maande onder die afrigterskap van John Mitchell, reeds ŉ ander span is. Soos dit Mitchell twee jaar geneem het om die destyds sukkelende Lions om te keer, só is dit ook ŉ produk in wording dié. Ross Cronje – sy diens was weer flink. (Foto: GB Jordaan) Aan die Lions se kant was Malcolm Marx eenvoudig uitmuntend, met die slotte Marvin Orie en Andries Ferreira benewens hulle vaste werk eintlik maar ekstra losvoorspelers met hulle vaardigheid en teenwoordigheid; en Franco Mostert was ŉ groot sukses as nr. sewe-flank. En volle krediet aan Elton Jantjies wat weg van Allister Coetzee weer ŉ generaal was en ook op die verdediging sy kant gebring het, en Ross Cronjé wat skielik weer flinke diens lewer. Puntemakers – Bulls (14) 21: Drieë: Johnny Kotze, Handré Pollard, Lizo Gqoboka, Travis Ismaiel. Doelskoppe: Marnitz Boshoff, Francois Brummer (2). Strafdoele: Boshoff (3). Lions (21) 49: Ruan Dreyer, Jacques van Rooyen, Marvin Orie, Malcolm Marx, strafdrie, Sylvian Mahuza, Ross Cronjé. Doelskoppe: Elton Jantjies (6) (strafdrie tel sewe punte en word nie verdoel nie).